Jakub Błaszczykowski
Jakubas Blaščykovskis (Jakub Błaszczykowski; g. 1985 m. gruodžio 14 d.) – Lenkijos futbolininkas, rungtynaujantis saugo pozicijoje. Dortmundo „Borussia“ klubo žaidėjas bei Lenkijos rinktinės kapitonas. Karjerą pradėjo Lenkijos ketvirtos lygos klube „KS Częstochowa“, bet vėliau gavo galimybę dalyvauti „Wisła“ klubo peržiūroje ir buvo paimtas į šią komandą. 2007 m. už 3 mln. eurų perėjo į Dortmundo „Borussia“ klubą. Jakubas Blaščykovskis Lenkijos rinktinėje debiutavo 2006 m., varžybose prieš Saudo Arabiją. Į 2006 m. pasaulio čempionatą paimtas nebuvo, o 2008 m. Europos čempionatą praleido dėl traumos. Kai jam buvo 10 metų, jo tėvas subadė motiną. Jo tėtis atsidūrė kalėjime, todėl jis buvo išvykęs pas senelius. Jo senelis buvo futbolininkas tad jis nusprendė eiti senelio pėdomis.